Likumprojekts

**Grozījumi Kriminālprocesa likumā**

Izdarīt Kriminālprocesa likumā (Latvijas Republikas Saeimas un Ministru Kabineta Ziņotājs, 2005, 11., 20. nr.; 2006, 4. nr.; 2007, 3., 13. nr.; 2008, 1., 15. nr.; 2009, 9., 14., 15. nr.; Latvijas Vēstnesis, 2010, 19., 178. nr.; 2011, 117. nr.; 2012, 92., 189. nr.; 2013, 6., 21., 61., 112., 183., 187., 252. nr.; 2014, 113., 214. nr.; 2015, 11., 29., 140., 235. nr.; 2016, 48., 241. nr.; 2017, 75., 132. nr.) šādus grozījumus:

1.  29. pantā:

izteikt pirmās daļas 4. punktu šādā redakcijā:

"4) izvēlēties konkrētiem apstākļiem atbilstošo vienkāršāko kriminālprocesa veidu, kā arī izvēlēties un veikt tādas procesuālās darbības, lai nodrošinātu kriminālprocesa mērķa sasniegšanu pēc iespējas ātrāk un ekonomiskāk;";

papildināt pirmo daļu ar 6. punktu šādā redakcijā:

"6) likumā noteiktajos gadījumos un kārtībā apturēt vai izbeigt kriminālprocesu."

2.  31. panta trešajā daļā:

papildināt 5. punktu pirms vārda "atcelt" ar vārdiem "dot norādījumus un";

papildināt daļu ar 6. punktu šādā redakcijā:

"6) pārsūdzēt prokurora lēmumu un dotos norādījumus, atdodot krimināllietu atpakaļ izmeklēšanas iestādei izmeklēšanas turpināšanai."

3.  37. panta trešajā daļā:

papildināt 2. punktu pirms vārda "pieprasīt" ar vārdiem "dot norādījumus";

izteikt 5. punktu šādā redakcijā:

"5) atcelt procesa virzītāja un izmeklēšanas grupas dalībnieka lēmumus, kā arī izmeklētāja tiešā priekšnieka lēmumus, kas nav saistīti ar procesam nozīmīgiem organizatoriskiem jautājumiem;".

4. Papildināt 39. panta pirmo daļu ar 1.1 punktu šādā redakcijā:

"11) izvēlēties konkrētiem apstākļiem atbilstošo vienkāršāko pirmstiesas kriminālprocesa pabeigšanas veidu, kā arī izvēlēties un veikt tādas procesuālās darbības, lai nodrošinātu kriminālprocesa mērķa sasniegšanu pēc iespējas ātrāk un ekonomiskāk;".

5. Aizstāt 50. panta pirmajā daļā vārdus "Kriminālprocesa reģistrā reģistrējamā persona" ar vārdu "Amatpersona".

6. Aizstāt 51. panta ievaddaļā vārdus "kriminālprocesa reģistrā reģistrējamā persona" ar vārdiem "amatpersona, kura veic kriminālprocesu".

7. Aizstāt 61. panta ceturtajā daļā skaitļus un vārdus "[66. panta](https://m.likumi.lv/doc.php?id=107820#p66) pirmās daļas 2., 3., 9." ar skaitļiem un vārdiem "66. panta pirmās daļas 3., 9.".

8. Papildināt 65. pantu ar otro teikumu šādā redakcijā:

"Lēmumu par personas atzīšanu par aizdomās turēto pieņem rezolūcijas veidā, ja tas tiek fiksēts vienkāršotās kārtības protokolā."

9. Izslēgt 66. panta pirmās daļas 2. punktu.

10. Aizstāt 87. panta pirmās daļas 5. punktā vārdus "konkrētā kriminālprocesa reģistrā ir ierakstīta" ar vārdiem "kriminālprocesu veic vai ir veikusi".

11. Izteikt 90. panta pirmās daļas 3. punktu šādā redakcijā:

"3) pieteikt noraidījumu amatpersonai, kura veic kriminālprocesu;".

12. Izteikt 92. panta pirmās daļas 2. punktu šādā redakcijā:

"2) pieteikt noraidījumu amatpersonai, kura veic kriminālprocesu;".

13.  94. pantā:

izslēgt pirmās daļas 3. punktu;

izteikt pirmās daļas 4. punktu šādā redakcijā:

"4) pieteikt noraidījumu amatpersonai, kura veic kriminālprocesu;".

14. Izteikt 98. panta pirmās daļas 1. punktu šādā redakcijā:

"1) pieteikt noraidījumu amatpersonai, kura veic kriminālprocesu;".

15. Aizstāt 106. panta pirmajā daļā vārdus "ierakstīta kriminālprocesa reģistrā" ar vārdiem "veic vai veikusi konkrēto kriminālprocesu".

16. Aizstāt 131. panta otrajā daļā vārdus "paskaidrojums par konkrētiem faktiem vai apstākļiem" ar vārdiem "ziņojums, iesniegums vai paskaidrojums par noziedzīgu nodarījumu, konkrētiem faktiem vai apstākļiem".

17.  141. pantā:

izteikt pirmo daļu šādā redakcijā:

"(1) Izmeklēšanas darbību fiksē protokolā, skaņu vai skaņu un attēlu ierakstā.";

izslēgt otro daļu.

18.  143. pantā:

izteikt panta nosaukumu šādā redakcijā:

"**143. pants. Skaņu, skaņu un attēlu ieraksta izmantošana**";

izteikt pirmo daļu šādā redakcijā:

"(1) Izmeklēšanas darbības veicējs, fiksējot izmeklēšanas darbības norises gaitu skaņu vai skaņu un attēlu ierakstā, par to pirms izmeklēšanas darbības uzsākšanas paziņo personām, kuras piedalās izmeklēšanas darbībā.";

papildināt pantu ar 1.1 daļu šādā redakcijā:

"(11) Uzsākot izmeklēšanas darbības norises gaitas skaņu vai skaņu un attēlu ierakstu, tajā fiksē:

1) veicamo izmeklēšanas darbību;

2) darbības norises vietu un datumu;

3) laiku, kad darbība sākta un pabeigta;

4) procesuālās darbības veicēja amatu, vārdu un uzvārdu;

5) tās personas vārdu, uzvārdu un personas kodu, kura piedalās izmeklēšanas darbībā, bet advokātam – vārdu, uzvārdu, praktizēšanas vietu un procesuālo statusu;

6) personas informēšanu par tās tiesībām un pienākumiem, likumā paredzētajos gadījumos brīdināšanu par atbildību par pienākumu nepildīšanu.";

aizstāt trešajā daļā vārdus "skaņu un attēlu" ar vārdiem "skaņu vai skaņu un attēlu";

izteikt ceturto daļu šādā redakcijā:

"(4) Par skaņu vai skaņu un attēlu ierakstā fiksēto izmeklēšanas darbību sagatavo pārskatu, kurā norāda izmeklēšanas darbībā konstatētos būtiskākos faktus.";

aizstāt piektajā daļā vārdus "skaņu un attēlu" ar vārdiem "skaņu vai skaņu un attēlu".

19. Izteikt 147. panta sestās daļas ievaddaļu šādā redakcijā:

"(6) Pratināmā iepriekšējo liecību nolasīšana vai atskaņošana pieļaujama, ja:".

20. Izteikt 149. pantu šādā redakcijā:

"**149. pants. Pratināšanas fiksēšana**

(1) Pratināšanā sniegto liecību fiksē protokolā, skaņu vai skaņu un attēlu ierakstā.

(2) Ja liecība fiksēta protokolā, to pieraksta pirmajā personā. Pēc pratināmās personas lūguma savu liecību protokolā tā var rakstīt pašrocīgi."

21.  155. pantā:

papildināt pantu ar 1.1 daļu šādā redakcijā:

"(11) Aptaujā var fiksēt arī precizējošu informāciju par nodarītā zaudējuma apmēru vai informāciju, kas neietekmē noziedzīgā nodarījuma juridisko kvalifikāciju.";

izteikt otro daļu šādā redakcijā:

"(2) Aptaujā izmeklēšanas darbības veicējs noskaidro aptaujājamās personības identitāti, izskaidro personas tiesības un pienākumus, noskaidro šai personai zināmo izmeklēšanai nozīmīgo informāciju vai arī šādas informācijas neesamību.";

izteikt ceturtās daļas 1. punktu šādā redakcijā:

"1) aptaujas vietu vai to, ka aptauja tiek veikta, izmantojot sakaru līdzekļus, datumu, tās uzsākšanas un pabeigšanas laiku;";

papildināt pantu ar sesto daļu šādā redakcijā:

"(6) Ziņojumu neraksta, ja aptauja veikta, izmantojot elektronisko pastu. Lietas materiāliem pievieno saraksti ar personu."

22.  157. pantā:

izslēgt pirmajā daļā vārdus "agrāk nopratinātu";

izslēgt otro daļu.

23.  158. pantā:

izslēgt ceturtajā daļā vārdu "protokolā";

papildināt sesto daļu pēc vārdiem "savu liecību" ar vārdiem "izņemot, ja veikts tikai skaņu vai skaņu un attēlu ieraksts."

24. Izslēgt 173. pantā vārdu "atkārtota".

25. Aizstāt 174. panta pirmajā daļā vārdu "nopratinātas" ar vārdiem "liecību sniegušas".

26. 188. pantā:

izteikt pirmās daļas pirmo teikumu šādā redakcijā:

"Uzsākot izņemšanu, izmeklēšanas darbības veicējs lēmumu uzrāda personai, pie kuras tiek izdarīta izņemšana.";

papildināt trešo daļu pēc vārda "protokola" ar vārdiem "un lēmuma".

27. Papildināt 194. pantu ar otro daļu šādā redakcijā:

"(2) Ekspertīzi nosaka pēc iespējas ātrāk, ja lietā izņemtās pēdas ir ātri gaistošas vai nenoturīgas vai izpētāmais objekts var iet bojā vai sabojāties.";

uzskatīt līdzšinējo panta tekstu par pirmo daļu.

28. Izslēgt 195. pantu.

29. Papildināt 268. pantu ar ceturto daļu šādā redakcijā:

"(4) Ja aizturētais tiek atzīts par aizdomās turēto vai apsūdzēto, lai nodrošinātu viņa nogādāšanu pie prokurora vai tiesneša kriminālprocesa pabeigšanai, persona var atrasties īslaicīgās aizturēšanas vietā, ievērojot 48 stundu noteikto ierobežojumu no faktiskās aizturēšanas brīža."

30. Izslēgt 320. panta astoto daļu.

31. Papildināt 321. pantu ar 2.1 daļu šādā redakcijā:

"(21) Rezolūcijas veidā pieņemta lēmuma kopiju neizsniedz, bet likumā paredzētajos gadījumos lēmumu paziņo."

32.  325. pantā:

izteikt pirmo daļu šādā redakcijā:

"(1) Pirmstiesas procesā procesuālās darbības protokolā fiksē izmeklēšanas darbības gaitu un likumā noteiktajos gadījumos citas procesuālās darbības gaitu. Ja vienkopus tiek veiktas vairākas procesuālās darbības, tās var fiksēt vienā procesuālās darbības protokolā.";

papildināt pantu ar 1.1 daļu šādā redakcijā:

"(11) Procesuālās darbības protokolā var ietvert ar šo darbību saistītu lēmumu."

33. Aizstāt 334. panta otrajā daļā vārdus "triju darba dienu" ar vārdiem "septiņu dienu".

34. Papildināt 335. pantu ar piekto daļu šādā redakcijā:

"(5) Ja pieteikuma, iesnieguma vai lūguma saturs attiecībā uz jau izskatītā pieteikumā, iesniegumā vai lūgumā norādītajiem tiesiskajiem vai faktiskajiem apstākļiem pēc būtības nav mainījies, pieteikums, iesniegums vai lūgums netiek izskatīts un par to paziņo iesniedzējam."

35. Papildināt 350. pantu ar 2.1 daļu šādā redakcijā:

"(21) Lēmumu par kompensācijas piedziņu var pieņemt arī prokurors, sastādot priekšrakstu par sodu."

36. Izslēgt 353. panta pirmās daļas ievaddaļā vārdu "tiesa".

37. Izteikt 372. panta piekto daļu šādā redakcijā:

"(5) Informācija par kriminālprocesa uzsākšanu 24 stundu laikā tiek nosūtīta tai prokuratūras iestādei, kura ir atbildīga par izmeklēšanas uzraudzību. Personai, kura bija iesniegusi ziņas par noziedzīgo nodarījumu, izņemot ārstniecības personas, iestādi vai personu, kura par kriminālprocesa uzsākšanu ir informēta izmeklēšanas darbību rezultātā, informāciju par kriminālprocesa uzsākšanu nosūta septiņu dienu laikā."

38. Izslēgt 376. pantu.

39. Izslēgt 378. panta ceturtās daļas otro teikumu.

40. 385. pantā:

izteikt pirmās daļas 3. punktu šādā redakcijā:

"3) virzīt kriminālprocesu vienkāršotā kārtībā;";

izslēgt pirmās daļas 4. punktu;

izslēgt otro daļu.

41. Izslēgt 390. panta trešajā daļā vārdus "to ierakstot apvienojamo kriminālprocesu reģistros".

42. Papildināt 392.1 pantu ar 4.2 daļu šādā redakcijā:

"(42) Ja kriminālprocesā nav izdevies noskaidrot noziedzīgu nodarījumu izdarījušo personu un ir iestājies noilgums, lēmumu par kriminālprocesa izbeigšanu var uzrakstīt rezolūcijas veidā."

43. Izslēgt 395. panta otro daļu.

44. Izteikt 398. panta otro daļu šādā redakcijā:

"(2) Kad ir iegūti pietiekami pierādījumi, nodarījumu kvalificē pēc konkrēta Krimināllikuma panta un par to pieņem lēmumu rezolūcijas veidā. Lēmums nav pārsūdzams."

45.  398.1 pantā:

izslēgt pirmās daļas 3. punktu;

papildināt pantu ar 1.1 daļu šādā redakcijā:

"(11) Ja likumā noteiktajā gadījumā lēmumu par personas atzīšanu par aizdomās turēto pieņem rezolūcijas veidā, tajā papildus norāda noziedzīgā nodarījuma juridisko kvalifikāciju un aizdomās turētās personas vārdu, uzvārdu un personas kodu."

46. Izteikt 400. pantu šādā redakcijā:

"**400. pants. Kriminālprocesa apturēšana izmeklēšanā**

(1) Ja kriminālprocesā par kriminālpārkāpumu, mazāk smagu noziegumu vai smagu noziegumu, kas nav saistīts ar vardarbību vai vardarbības piedraudējumu, noziedzīgu nodarījumu izdarījušo personu nav izdevies noskaidrot un ir izpildīts procesuālo un izmeklēšanas pasākumu minimālais apjoms, izmeklētājs ar uzraugošā prokurora piekrišanu pieņem lēmumu rezolūcijas veidā par kriminālprocesa apturēšanu.

(2) Procesuālo un izmeklēšanas pasākumu minimālo apjomu nosaka ģenerālprokurors.

(3) Ja kriminālprocesā par smagu un sevišķi smagu noziegumu, veicot visas nepieciešamās procesuālās darbības, lai noskaidrotu noziedzīgu nodarījumu izdarījušo personu, šī persona tomēr nav noskaidrota, izmeklētājs ar uzraugošā prokurora piekrišanu var pieņemt lēmumu rezolūcijas veidā par kriminālprocesa apturēšanu.

(4) Pēc kriminālprocesa apturēšanas izmeklēšanas darbības var veikt tikai tad, kad tas ir atjaunots. Ja ir zudis kriminālprocesa apturēšanas pamats, kriminālprocesu atjauno ar procesa virzītāja lēmumu, kuru pieņem rezolūcijas veidā. Lēmums nav pārsūdzams."

47. 401. panta otrajā daļā:

izslēgt 1. punktu;

izteikt 4. punktu šādā redakcijā:

"4) pierādījumu uzskaitījumu;".

48. Izslēgt 403. panta ceturto daļu.

49. Izteikt 405. panta pirmās daļas 1. punktu šādā redakcijā:

"1) pie kriminālatbildības saucamās personas vārdu, uzvārdu un personas kodu;".

50.  411. pantā:

aizstāt 2. punktā vārdu "neatliekamības" ar vārdu "vienkāršotā";

izslēgt 3. punktu.

51. Izteikt 413. panta pirmās daļas 1. punktu šādā redakcijā:

"1) ziņas par apsūdzēto personu, tās paziņoto dzīvesvietu un darba vietu;".

52. Izslēgt 415. panta trešās daļas 4. punktā vārdus "un izdara par to atzīmi kriminālprocesa reģistrā".

53. 420. pantā:

izslēgt pirmās daļas otrajā teikumā vārdus  "izdarot par to atzīmi kriminālprocesa reģistrā";

papildināt piekto daļu ar otro teikumu šādā redakcijā:

"Ja apsūdzētais nav kompensējis cietušajam radīto kaitējumu un tas nepārsniedz vienu minimālās mēnešalgas apmēru, prokurors var sastādīt priekšrakstu par sodu, ja apsūdzētais piekrīt pieteiktās kompensācijas apmēram."

54. Papildināt 421. panta pirmo daļu pēc vārdiem "norāda sodu" ar vārdiem "lēmumu par kaitējuma kompensāciju cietušajam un tā piedziņu".

55. Izteikt 36. nodaļas nosaukumu šādā redakcijā:

"**36. nodaļa. Pirmstiesas kriminālprocesa īpatnības, piemērojot vienkāršoto kārtību**".

56. Izteikt 424. un 425. pantu šādā redakcijā:

"**424. pants. Vienkāršotās kārtības piemērošanas pieļaujamība**

Procesa virzītājs var piemērot vienkāršoto kārtību, ja:

1) noskaidrota persona, kas izdarījusi noziedzīgu nodarījumu;

2) persona izdarījusi kriminālpārkāpumu, mazāk smagu vai smagu noziegumu;

3) izmeklēšanu iespējams pabeigt vienkāršotā kārtībā tai noteiktajā apjomā un laikā.

**425. pants. Izmeklēšanas virzība vienkāršotā kārtībā**

(1) Procesa virzītājs pēc izmeklēšanas uzsākšanas:

1) noskaidro izdarītā noziedzīga nodarījuma apstākļus;

2) noskaidro noziedzīgā nodarījumā cietušo personu;

3) noskaidro ar noziedzīgu nodarījumu radītā kaitējuma raksturu un apmēru;

4) atzīst personu par aizdomās turēto;

5) iegūst liecības;

6) ja nepieciešams, veic citas procesuālās darbības.

(2) Procesa virzītājs nekavējoties, bet ne vēlāk kā 10 dienu laikā vai gadījumos, kad jāveic ekspertīze, ne vēlāk kā 30 dienu laikā no kriminālprocesa uzsākšanas lietas materiālus ar pavadrakstu iesniedz prokuroram.

(3) Ja kriminālprocess netiek nodots prokuroram šajā pantā noteiktajā termiņā, izmeklēšana tiek turpināta vispārējā kārtībā."

57. Papildināt likumu ar 425.1 pantu šādā redakcijā:

"**425.1 pants. Vienkāršotās kārtības protokols**

(1) Piemērojot vienkāršoto kārtību, procesa virzītājs veiktās procesuālās darbības un konstatētās ziņas var ietvert vienkāršotās kārtības protokolā.

(2) Protokolā norāda:

1) ziņas par procesa virzītāju vai, ja procesuālo darbību veic cita amatpersona, to norāda protokolā pie attiecīgās darbības;

2) lēmumu rezolūcijas veidā par kriminālprocesa uzsākšanu;

3) ziņas par noziedzīga nodarījuma apstākļiem, noziedzīga nodarījuma rezultātā radītā kaitējuma raksturu un apmēru un noziedzīga nodarījuma kvalifikāciju;

4) lēmumu rezolūcijas veidā par personas atzīšanu par aizdomās turēto, informāciju par to, kāds pieņēmums izteikts vai kādas aizdomas radušās pret šo personu, tiesību un pienākumu izsniegšanu un izskaidrošanu, kā arī lēmumus rezolūcijas veidā, kas saistīti ar aizdomās turētās personas pārstāvību;

5) aizdomās turētā paziņoto sūtījumu saņemšanas pasta vai elektronisko adresi;

6) personas piekrišanu tikt atzītai par cietušo, lēmumu rezolūcijas veidā par personas atzīšanu par cietušo, kā arī lēmumus rezolūcijas veidā, kas saistīti ar cietušā pārstāvību, tiesību un pienākumu izsniegšanu un izskaidrošanu;

7) cietušā pieteikto kaitējuma kompensācijas apmēru;

8) personu sniegtās liecības;

9) citas procesuālo darbību laikā iegūtās ziņas par faktiem, kurām ir nozīme lietas izlemšanā.

(3) Iesaistīto personu iepazīstina ar protokola sadaļu, kura attiecināma uz procesuālo darbību, kas saistīta ar šo personu, un viņa paraksta attiecīgo protokola sadaļu.

(4) Procesuālo darbību fiksē atbilstoši vispārējai kārtībai, ja tās fiksēšana vienkāršotas kārtības protokolā nav iespējama vai ir apgrūtināta."

58. Izteikt 426. un 427. pantu šādā redakcijā:

"**426. pants. Prokurora darbības, saņemot kriminālprocesu vienkāršotā kārtībā**

(1) Prokurors, saņemot kriminālprocesa materiālus vienkāršotā kārtībā, izlemj par pirmstiesas kriminālprocesa pabeigšanas veidu.

(2) Turpinot kriminālprocesu vienkāršotā kārtībā, prokurors nekavējoties, bet ne vēlāk kā 10 dienu laikā pēc kriminālprocesa materiālu saņemšanas pieņem lēmumu par lietas nodošanu tiesai.

(3) Ja prokurors uzskata, ka izmeklēšanā nav savākti pietiekami pierādījumi, lai personu sauktu pie kriminālatbildības, viņš materiālus nosūta atpakaļ ar pavadrakstu izmeklēšanas iestādei izmeklēšanas turpināšanai, norādot uz nepieciešamību veikt konkrētas procesuālās darbības.

**427. pants. Lēmums par krimināllietas nodošanu tiesai vienkāršotā kārtībā**

(1) Lēmumā par krimināllietas nodošanu tiesai vienkāršotā kārtībā prokurors norāda:

1) personu, kurai ir tiesības uz aizstāvību (vārds, uzvārds, personas kods, paziņotā dzīvesvieta un darbavieta);

2) par kāda noziedzīga nodarījuma izdarīšanu persona tiek apsūdzēta un nodota tiesai;

3) noziedzīga nodarījuma kvalifikāciju;

4) tiesā izmantojamos pierādījumus;

5) atbildību pastiprinošos un mīkstinošos apstākļus;

6) piemēroto drošības līdzekli;

7) cietušo personu un kompensācijas apmēru;

8) lietas iztiesāšanas laiku un vietu.

(2) Lietas iztiesāšanas laiku prokurors nosaka, saskaņojot to ar tiesu, taču laiks līdz tiesas sēdei nedrīkst būt ilgāks par 10 dienām, skaitot no dienas, kad apsūdzētajam izsniegta lēmuma kopija.

(3) Lēmumam pievieno lietisko pierādījumu un dokumentu sarakstu un to personu sarakstu, kuras, pēc apsūdzības un aizstāvības domām, izsaucamas uz tiesas sēdi. Vienlaikus prokurors uzaicina uz tiesas sēdi izsaucamās personas.

(4) Pieņemtais lēmums par krimināllietas nodošanu tiesai vienlaikus uzskatāms arī par lēmumu par personas saukšanu pie kriminālatbildības.

(5) Lēmuma kopiju kopā ar lietas materiālu kopijām nekavējoties izsniedz apsūdzētajam vai ar prokurora piekrišanu iepazīstina ar šiem materiāliem. Ja apsūdzētais neprot valodu, kurā uzrakstīts lēmums, šai personai nodrošina šā lēmuma rakstveida tulkojumu tai saprotamā valodā. Lēmuma kopiju izsniedz arī cietušajam.

(6) Prokurors pēc lēmuma kopijas izsniegšanas apsūdzētajam rakstveidā fiksē informāciju par apsūdzētā attieksmi pret izvirzīto apsūdzību, to, vai apsūdzētais vēlas aizstāvja vai tulka piedalīšanos lietas iztiesāšanā, un vai viņš piekrīt iespējai, ka tiesa krimināllietu izskata bez pierādījumu pārbaudes.

(7) Pēc lēmuma kopijas izsniegšanas prokurors pieņemto lēmumu un krimināllietas materiālus nosūta tiesai.

(8) Lēmums par krimināllietas nodošanu tiesai vienkāršotā kārtībā nav pārsūdzams.

(9) Pēc lietas nosūtīšanas tiesai visi lūgumi un sūdzības sūtāmas tieši tiesai."

59. Izslēgt 37. nodaļu.

60. Izslēgt 441.1 panta pirmās daļas otrajā teikumā vārdus "izdarot par to atzīmi kriminālprocesa reģistrā."

61. Izteikt 487. panta nosaukumu un pirmo daļu šādā redakcijā:

"**487. pants. Lietas sagatavošana iztiesāšanai vienkāršotā kārtībā**

"(1) Saņemot krimināllietu, kas tiesai nodota izskatīšanai vienkāršotā kārtībā, tiesnesis papildus šā likuma 486. pantā norādītajam pārbauda, vai prokurora lēmumā par krimināllietas nodošanu tiesai norādītais iztiesāšanas laiks un vieta ir saskaņota ar tiesu."

62. Izslēgt 488. panta sesto daļu.

63. Papildināt pārejas noteikumus ar 63. punktu šādā redakcijā:

"63. Kriminālprocess, kas tiek veikts neatliekamības kārtībā vai saīsinātā procesa kārtībā, tiek pabeigts attiecīgajā kriminālprocesa izskatīšanas kārtībā, kāda bija noteikta līdz vienkāršotās kārtības piemērošanas spēkā stāšanās dienai."

Iekšlietu ministrs

Rihards Kozlovskis